**Pidyon Haben**

**(1)ספר המצוות לרמב"ם מצות עשה פ**- והמצוה השמונים היא שצונו **לפדות** בכור אדם **ושנתן** הדמים ההם לכהן. והוא אמרו יתעלה (משפטי' כב) בכור בניך תתן לי. ובאר לנו הנתינה הזאת איך תהיה והוא שנפדהו מן הכהן **וכאילו** הוא כבר זכה בו ונקנהו ממנו בחמש סלעים. והוא אמרו (ס"פ קרח) אך פדה תפדה את בכור האדם.

**(2)שמות פרק כב פסוק כח**- מְלֵאָתְךָ֥ וְדִמְעֲךָ֖ לֹ֣א תְאַחֵ֑ר בְּכ֥וֹר בָּנֶ֖יךָ תִּתֶּן־לִּֽי

**(3)במדבר פרק יח פסוק טו**- כָּל־פֶּ֣טֶר רֶ֠חֶם לְֽכָל־בָּשָׂ֞ר אֲשֶׁר־יַקְרִ֧יבוּ לַֽיקֹוָ֛ק בָּאָדָ֥ם וּבַבְּהֵמָ֖ה יִֽהְיֶה־לָּ֑ךְ אַ֣ךְ פָּדֹ֣ה תִפְדֶּ֗ה אֵ֚ת בְּכ֣וֹר הָֽאָדָ֔ם וְאֵ֛ת בְּכֽוֹר־הַבְּהֵמָ֥ה הַטְּמֵאָ֖ה תִּפְדֶּֽה. וּפְדוּיָו֙ מִבֶּן־חֹ֣דֶשׁ תִּפְדֶּ֔ה בְּעֶ֨רְכְּךָ֔ כֶּ֛סֶף חֲמֵ֥שֶׁת שְׁקָלִ֖ים בְּשֶׁ֣קֶל הַקֹּ֑דֶשׁ עֶשְׂרִ֥ים גֵּרָ֖ה הֽוּא

**(4)ספר החינוך מצוה שצב-מצות פדיון בכור אדם**- א) לפדות בכור אדם, כלומר שמצוה על כל איש מישראל שיפדה מן הכהן בנו שהוא בכור לאמו הישראלית, שנאמר [במדבר י"ח, ט"ו], אך פדה תפדה את בכור אדם...

**(5)דברים פרק טו פסוק יט-** כָּֽל־הַבְּכ֡וֹר אֲשֶׁר֩ יִוָּלֵ֨ד בִּבְקָרְךָ֤ וּבְצֹֽאנְךָ֙ הַזָּכָ֔ר תַּקְדִּ֖ישׁ לַיקֹוָ֣ק אֱלֹהֶ֑יךָ לֹ֤א תַעֲבֹד֙ בִּבְכֹ֣ר שׁוֹרֶ֔ךָ וְלֹ֥א תָגֹ֖ז בְּכ֥וֹר צֹאנֶֽךָ

**(6)תלמוד בבלי מסכת בכורות דף ט עמוד ב**- לא תעבד בבכור שורך - אבל אתה עובד בבכור אדם

**(7)ספורנו שמות פרק יג פסוק טו- כל בכור בארץ מצרים**. והיו בכורי ישראל ראוים ללקות עמהם על דרך פן תספה בעון העיר (בראשית יט, טו) והצילם במה שהקדישם לו, באופן שהיו בכורי האדם בישראל כמו נזירים או יותר, מיוחדים לעבודת האל יתברך, ואסורים בעבודת הדיוט

**(8)בה"ג (הלכות פסוקות)**- 6 סלעים

**(9)ספר החינוך מצוה שצב-מצות פדיון בכור אדם**- ברוך אתה ה' אלהינו מלך העולם אשר קדש עובר במעי אמו ולארבעים יום חלק את איבריו רמ"ח איברים, ואחר כך נפח נשמה בו, כדכתיב [בראשית ב', ז'] ויפח באפיו נשמת חיים, עור ובשר הלבישו ובעצמות וגידים סיככו כדכתיב [איוב י', י"א] עור ובשר תלבישני ובעצמות וגידים תסוככני, וציוה לו מאכל ומשתה דבש וחלב להתענג בו, וזימן לו שני מלאכי השרת לשומרו בתוך מעי אמו כדכתיב [שם, י"ב] חיים וחסד עשית עמדי וגו', אמו אומרת זה בני בכורי שבו פתח הקדוש ברוך הוא דלתי בטני, אביו אומר זה בני בכורי הוא ואני מוזהר לפדותו שנאמר [שמות י"ג, י"ג] וכל בכור אדם בבניך תפדה, יהי רצון מלפניך ה' אלהי שכשם שזכית אביו לפדותו כן תזכהו לתורה לחופה ולמעשים טובים, ברוך אתה ה' מקדש בכורי ישראל לפדיונם.

**(10)רא"ש הלכות פידיון בכור**- ולא נהגו לברך הכהן ברכה זו בצרפת ובאשכנז דלא מצינו שמברכין שום ברכה שלא הוזכרה במשנה או בתוספתא או בגמרא...ועוד למה יברך הכהן אינו עושה שום מצוה אלא מקבל מתנות כהונה.

**(11)תוספות מסכת קידושין דף ח עמוד א**- רב כהנא שקל סודרא בפדיון הבן - משמע הכא דרב כהנא היה כהן ותימה דבסוף אלו עוברין (פסחים דף מט.) משמע דלא היה כהן דקאמר אי לאו דנסיבי כהנתא לא גלאי וי"ל דתרי רב כהנא הוו אי נמי י"ל דבשביל אשתו היה לוקח כדאשכחן בפרק הזרוע (חולין דף קלב.) רב כהנא אכל בשביל אשתו

**(12)תלמוד בבלי מסכת חולין דף קלא עמוד ב-** עולא הוה יהיב מתנתא לכהנתא

**(13)אנציקלופדיה תלמודית כרך ד, [בת כהן] טור תשנז**- בפדיון-הבן\* נחלקו ראשונים: יש סוברים שניתן לכהנת, ואפילו לבעלה ישראל בשבילה, ורוב הראשונים סוברים שפדיון הבן אינו ניתן לכהנת, לפי שנאמר בו: ונתת הכסף לאהרן, וכן נאמר: ויתן משה את כסף הפדים לאהרן ולבניו. יש מן האחרונים שכתבו שהדבר תלוי בזה, אם נותנים לכהנת מתנות כהונה – זרוע

**(14)יקצות החושן סימן רמג ס"ק ד**-ראיתי בקונטרס מים חיים להגאון המחבר **פרי חדש** (בשו"ת סי' ד') שהעלה דמותר ליתן לכהן קטן פדיון חמש סלעים דבן מהאי טעמא דדעת אחרת מקנה אית ליה לקטן זכיה מן התורה

**(15)תלמוד בבלי מסכת קידושין דף ז עמוד ב**- עגל זה לפדיון בני, טלית זה לפדיון בני - לא אמר כלום; עגל זה בחמש סלעים לפדיון בני, טלית זו בחמש סלעים לפדיון בני - בנו פדוי.

**(16)תוספות מסכת קידושין דף ח עמוד א (עצמות יוסף-קצות)-** מנא אמינא לה דתניא עגל זה - ללישנא קמא מייתי ראיה

**(17)פני יהושע מסכת קידושין דף ח עמוד א(פרי חדש)**- שם אמר רב יוסף מנא אמינא לה דתניא עגל זה לפדיון בני כו'. וכתבו התוספות דללישנא קמא אייתי ראיה... אלא תקשה יותר הכא מאי איכפת לן אי סמכא דעתיה דכהן או לא כיון דאמר חמשא ושוי חמשא אמאי לא אמר כלום.

**(18)שולחן ערוך יורה דעה הלכות פדיון בכור סימן שה סעיף י**- ואין האב יכול לפדות על ידי שליח.

**(19)רבי עקיבא איגר יורה דעה סימן שה סעיף י**- לענ"ד לק"מ דהא ודאי מה דס"ל לשיטה זו דא"י לפדות ע"י שליח היינו שהשליח יעשה מעשה הפדיון שיאמר לכהן בזה המעות יהיה הבן פדוי אבל פשיטא דיכול להקנות להכהן המעות ע"י שליח והוא בעצמו אומר במעות אלו שאני מקנה לך ע"י השליח יהא בני פדוי

**(20)ביאור הגר"א על שולחן ערוך יורה דעה הלכות פדיון בכור סימן שה סעיף י**- כ"ז הוא תמוה דלא מיבעיא ע"י שליח דשלוחו של אדם כמותו אלא דאף אחר יכול לפדות אפי' בלא דעתו של האב.

**(21)מחנה אפרים הלכות זכיה ומתנה סימן ז**- דפדיון הבן יכול אחר לפדותו שלא מדעתו ולא בעינן שליחות...אבל לכתחלה צריך דעת האב

**(22)ספר החינוך מצוה שצב-מצות פדיון בכור אדם** -האב חייב לעולם לפדות בנו ואפילו אחר שהגדיל הבן המצוה מוטלת על האב

**(23)רמב"ם הלכות ביכורים פרק יא-** עבר האב ולא פדהו כשיגדל יפדה את עצמו